Shepherdia argentea

Shepherdia argentea estas indiĝena planto de meza kaj okcidenta Nordameriko, de la suda Kanado (Alberto, Saskaĉevano, Manitobo) suden al Usono (Norda Kalifornio, Arizono kaj Nov-Meksiko).Germplasm Resources Information Network: Shepherdia argentea 

 Priskribo 
Shepherdia argentea estas falfolia arbedo, kiu fariĝas 2 ĝis 6 m alta. La folioj staras alterne paraj kaj estas 2–6 cm longaj, ovalaj kaj rondformaj. Ili estas verdaj kun fajnaj arĝentaj silkecaj haroj.

La floroj estas flavaj kaj havas kvar sepalojn kaj neniun petalon.

La frukto estas malhelruĝa drupo 5mm granda; ĝi estas manĝebla sed havas amaretan guston.Jepson Flora: Shepherdia argentea . La du kulturvariaĵoj, 'Xanthocarpa' kaj 'Goldeneye' havas flavajn fruktojn

 Ekologio 
La bero estas unu el la ĉefaj nutraĵoj de Pintavosta lagopo de Saskaĉevano. La folioj estas grava furaĝo por la hemiona cervo kaj por la Blankvosta cervo.  La arbedo havas dornajn branĉojn kaj la densa habitato donas protekton al multaj malgrandaj bestoj kaj lokon por nestoj de kantbirdoj.

 Utiligado 
Kiel la Kanada bizonbero ankaŭ Sheperdia argentea tradicie estas medicina kaj nutra frukto. En la tradicia medicino la frukto estas uzata kontraŭ stomakoj perturboj.

En la Granda Baseno, oni manĝis la berojn krudaj aŭ sekigitaj por la vintro, sed pli ofte kuiruitaj en aroma saŭco de bizonviando. La bizonbero estas baza nutraĵo de la indianoj, kiuj manĝis la berojn en pudingoj, ĵeleo, kaj en kruda kaj sekigita formo.
En la ŝona lingvo la planto nomiĝas añ-ka-mo-do-nûp.
200ra|eta|natura distribuejo

 Referencoj 

 Eksteraj ligiloj 

 USDA Plants Profile: Shepherdia argentea (silver buffaloberry)
 Jepson Manual Treatment for Shepherdia argentea
 University of Michigan—Dearborn: Native American Ethnobotany of Silver buffaloberry
 US Forest Service Fire Ecology
 Shepherdia argentea — U.C. Photo gallery

Kategorio:Eleagnacoj
Kategorio:Fruktoj